stanford-oval/wikipedia huggingface dataset:
חקאני
היסטוריה

הארגון - שהוא מיליציה משפחתית-שבטית - הוקם על ידי ג'לאלודין חקאני בשנות ה-70, וקיבל ממדים משמעותיים באפגניסטן באותן שנים, תוך טיפוחו על ידי סוכנות הביון המרכזית (CIA) של ארצות הברית, והמודיעין הבין-שירותי (ISI) של פקיסטן, במהלך המלחמה הסובייטית באפגניסטן בשנות ה-80. בטילי הכתף (סטינגר) שסופקו להם על ידי האמריקנים, גרמו פעילי הארגון נזק כבד לחיל האוויר הסובייטי.
אחרי פלישת ארצות הברית לאפגניסטן ב-2001, חבר חקאני לארגון טליבאן במאבק נגדה, אך רק ב-2012 הוכרזה המיליציה כארגון טרור בארצות הברית, וביקורת נמתחה - בין היתר על הנשיא אובמה - על שההכרזה עוכבה מחשש שתגרום להידרדרות היחסים עם הממשל הפקיסטני. הארגון נחשב קיצוני, מתוחכם, ואכזרי במיוחד, ומחלקת המדינה האמריקנית הגדירה אותו כקטלני וכמסוכן ביותר לכוחות האמריקניים, ולכוחות הממשל באפגניסטן. מאות מחיילי ארצות הברית נהרגו על ידו, והאמריקאים רואים בו את הסכנה הגדולה ליציבות המדינה.
חקאני עוסק בעיקר בפעילות בסגנון המאפיה בגבול אפגניסטן-פקיסטן - הברחות גבול, סחיטה וחטיפות. הארגון מבריח אבנים יקרות, עץ וכדומה. סוחט דמי חסות מחברות שסוללות כבישים ובונות בתי ספר במימון אמריקאי. כמו כן הם חוטפים ושובים אנשים ממניע כספי ואידאולוגי. בין היתר הוחזק בשבי הארגון בו ברגדאל. גם כתב הניו יורק טיימס, דייוויד רוד, היה בשבי הקבוצה מנובמבר 2008 עד ליוני 2009. בשלהי 2017, שוחרר זוג אמריקני-קנדי ושלושת ילדיהם, שנולדו בשבי הארגון באפגניסטן, בסיוע הממשל הפקיסטני. הארגון ומשפחת חקאני גם מנהלים בחשאי חברות ברחבי פקיסטן, העוסקות במכירת נדל"ן, מכוניות ועוד. בנוסף הם קשורים לשני מפעלים שמייצרים אמוניום ניטראט, המשמש לייצור מטעני צד.
אולם חקאני אינו פועל רק לרווחתו הכלכלית, אלא עוסק במתקפות טרור כדי לקדם את עצמו ולהפוך לישות מדינית משפיעה בכל הסדר פוליטי עתידי, דבר שאכן עולה בידו. הארגון מפעיל אלימות בעיקר כדי לשלוט על מזרח אפגניסטן, ובין היתר מגן על שטחי מחייתו בהרים בעזרת מטעני צד, ובהפגזת בסיסים אמריקניים מבודדים. הארגון גם מחולל טרור כשכיר חרב, בפעולות המוכתבות בידי פטרוניו - שירותי המודיעין הפקיסטנים. חברי הארגון מתכננים, מתאמנים ומתחמשים בעת שהותם בשטח פקיסטן.
הארגון הוא שהחל בפיגועי ההתאבדות באפגניסטן, והוא אחראי לפיגועים מתוקשרים ולמתקפות מורכבות ומתוכננות היטב נגד יעדים צבאיים, מטרות אזרחיות וחטיפת אישים בכירים, בעיקר בקאבול הבירה. לפי ממשלות אפגניסטן וארצות הברית, הארגון אחראי לכמה מהמתקפות הקטלניות ביותר במדינה בעשור השני של המאה ה-21. ב-2017, מחבל מתאבד, שכנראה נשלח על ידי הארגון, הרג כ-150 איש בפיגוע בלב הרובע הממשלתי בקאבול.
אנשי הארגון תקפו בשלהי 2011 את השגרירות האמריקאית בקאבול. כמו כן על פי החשד, חקאני אחראי לחיסולו של נשיא אפגניסטן לשעבר, בורהנודין רבאני, בספטמבר באותה שנה, וכחודש לאחר מכן נחשף שיחד עם אל-קאעידה תכנן הארגון להתנקש בחיי הנשיא האפגני הבא, חאמיד כרזאי.
באוקטובר 2011 חוסל בתקיפה אווירית במזרח אפגניסטן, דילוואר, אחד ממפקדי חקאני, יחד עם שניים מעוזריו. מנהיג אחר בארגון, חאג'י מאלי חאן, נתפס במהלך מבצע של כוחות הקואליציה והצבא האפגני במחוז פקטיה באפגניסטן. לפי נתונים רשמיים של הכוח הרב-לאומי, 20 בכירים בחקאני נהרגו באותה שנה, ועוד 300 מנהיגים ו-1,300 פעילים נעצרו בידי כוחות הביטחון המקומיים והקואליציה מהמערב.
קשרים עם הממשל בפקיסטן

בין הממשל הפקיסטני באסלאמאבאד, לבין ארצות הברית וסוכנות הביון של אפגניסטן (NDS), קיים מתח קבוע שמתעצם מפעם לפעם בעקבות פעולות טרור, או מאידך חיסול טרוריסטים מחקאני, מטליבאן ומאל-קאעידה. שירותי הביון האמריקנים והאפגנים, מאשימים את המודיעין הפקיסטני בכך שהם בעצם תומכי ופטרוני חקאני, המספקים מחסה לבכירי ולוחמי הארגון, ולאנשי טליבאן, כשבמקביל, חקאני משמש כשכיר חרב בתשלום עבור הפקיסטנים, ומבצע עבורם "עבודות מלוכלכות", כפיגועים בקאבול, וברחבי המדינה. הפקיסטנים מכחישים זאת, ורומזים בתגובה על קשרי הארגון לארצות הברית בעבר. מאידך, הם מגנים לא פעם חיסולים שונים שיוזם המערב בקרב הארגונים.
זיהוי עם טליבאן ואל-קאעידה

ב-1996 כבש טליבאן את קאבול, והשתלט למעשה על רוב אפגניסטן. חקאני, שלא היה חבר בטליבאן עד אז, שינה את נאמנותו אליהם. בשנים 1996–1997 כיהן כמפקד צבאי בטליבאן מצפון לקאבול, והואשם בטיהור אתני נגד אוכלוסיות טג'יקיות מקומיות. בתקופת ממשלת טליבאן הוא כיהן כשר הגבול וענייני השבטים ומושל מחוז פקיסטן.
באוקטובר 2001 נבחר חקאני למפקד הצבאי של הטליבאן. ייתכן שהיה לו תפקיד בהאיץ את בריחתו של אוסאמה בן-לאדן. בתחילה ניסו האמריקאים לחזר אחריו מהטליבאן. הוא סירב להצעותיהם בטענה שכמוסלמי הוא חייב לעמוד בפניו כ"פולשים כופרים" בדיוק כפי שעשה הסובייטים בעשורים קודמים. עם בסיסו בח'וסת תחת התקפה אווירית חוזרת ונשנית של ארצות הברית.
סיראג'ודין חקאני, מנהיג "רשת חקאני" כיום, הוא גם סגן מנהיג טליבאן, עמו מזוהה הארגון. אולם בדרך כלל הרשת פועלת עם אנשיה עצמאית. ארגון חקאני קיים גם קשרים עם מנהיג אל-קאעידה אוסאמה בן לאדן, ושיתף פעולה עם ארגונו. בעבר שיתף הארגון פעולה גם עם שירות הביון הסעודי.
משפחת חקאני

מייסד הארגון ג'לאלודין חקאני (נולד ב-1939 לבעל אדמות סוחר עשיר), היה חולה ומשותק כבר מסוף העשור הראשון של המאה ה-21, ובמשך שנים לא נראה בפומבי. שמועות על מותו החלו צפות כבר ב-2015, אך רק ב-4 בספטמבר 2018 פרסם הטליבאן שהוא מת אחרי מחלה ממושכת (- "הוד מעלתו חקאני עזב אותנו פיזית אך האידאולוגיה שלו תחזיק מעמד"), ונקבר באפגניסטן. אולם שירותי ביון סבורים שמת כשלוש שנים בטרם ההודעה. מספר שנים לפני מותו העביר ג'לאלודין את השליטה על הארגון לבנו סיראג'ודין (או "סראחדין"), ולדברי משרד ההגנה האמריקני, תפקידו בשנותיו האחרונות היה יותר אידאולוגי מאשר מעשי.
בניו של חקאני נחשבים לאסלאמים מחויבים יותר מאביהם. הבן, סיראג'ודין חקאני, מנהיג מיליציית חקאני כיום, הוא גם סגן מנהיג הטליבאן. הוא נחשב בקרב גורמים אמריקניים ואפגניים לבכיר המסוכן ביותר של טליבאן, וארצות הברית הציבה פרס של 5 מיליון דולר על ראשו. לאחר מותו של מנהיג טליבאן מולא מוחמד עומאר, עמל סיראג'ודין לפייס את הפלגים בטליבאן שסירבו לקבל את הנהגת מחליפו אח'תר מוחמד מנסור. ב-2015 מונה סיראג'ודין לסגנו של מנסור, לצד חביתולה אכונדזדה. עם חיסולו של מנסור במאי 2016, החליפו אכונדזדה (המנהיג את הארגון כיום), וחקאני נותר סגנו, לצד מולה יעקוב, בן המנהיג לשעבר, עומאר.
באוגוסט 2012 הודיע המודיעין האפגני שבאדראודין חקאני, בן נוסף של ג'לאלודין, חוסל בהתקפה אווירית בפקיסטן. טליבאן הכחיש את ההודעה. באדראודין נחשב לגורם מרכזי בארגון, ומומחים סברו שמילא תפקיד מרכזי בחטיפות, בסחיטה ובפעולות מתוקשרות אחרות. אחד מתפקידיו היה לאתר מחבלים מתאבדים ממדינות זרות.
בכיר נוסף בטליבאן הוא עבדול חכים חקאני, שעמד בראש צוות המשא ומתן של הטליבאן מול ממשלת אפגניסטן בשנות ה-20 של המאה ה-21. בעבר נחשב ל"שופט הצללים" של הארגון, וכיום עומד בראש מועצה משפיעה של אנשי דת. נחשב לאחד האנשים המוערכים ביותר על המנהיג העליון הייבתוללה אח'ונדזאדה.
משפחת חקאני שייכת לחלק האפגני של שבט זדראן, אולם את המטה הכללי שלה הקימה בעיר מיראם שאח באזור השבטי של פקיסטן, שם מפעילים בניה בתי משפט, רשות מס ובתי ספר רדיקליים המייצרים עבורה לוחמים.
הערות שוליים

↑  "Founder of Haqqani Network is Long Dead Aide Says". The New York Times. נבדק ב-7 בינואר 2016. {{cite web}}:  (עזרה)
↑  Green, Matthew (13 בנובמבר 2011). "'Father of Taliban' urges US concessions". Financial Times. נבדק ב-9 בנובמבר 2012. The school also has a place in the hearts of the commanders of the Haqqani network, a family-run insurgent dynasty that specialises in Kabul suicide bombings. Jalaluddin Haqqani, the group’s ailing patriarch, studied at the seminary, from which he derives his name. {{cite news}}:  (עזרה)
↑  Coll, Steve Ghost Wars (New York:Penguin, 2004) pp. 201-202
↑  "Questions Raised About Haqqani Network Ties with Pakistan". International Relations and Security Network. 26 בספטמבר 2011. נבדק ב-15 באוקטובר 2011. {{cite news}}:  (עזרה)
↑  סוכנויות הידיעות‏, זוג אמריקני-קנדי ושלושת ילדיו חולצו משבי הטליבאן באפגניסטן, באתר וואלה, 13 באוקטובר 2017
↑  רויטרס, עלה ל-150 מניין ההרוגים בפיגוע ברובע הדיפלומטי של קאבול, באתר הארץ, 6 ביוני 2017
↑  אי-פי, הצלחה נוספת למודיעין האמריקאי: נלכד בכיר ברשת חקאני באפגניסטאן, באתר הארץ, 1 באוקטובר 2011
סוכנויות הידיעות, אפגניסטן: סוכל ניסיון להתנקש בנשיא קרזאי, באתר nrg‏, 5 באוקטובר 2011
↑   ד־פ־א, סוכנות הביון של אפגניסטאן: ארגון הטרור חקאני ופקיסטאן אחראיים לפיגוע בקאבול, באתר הארץ, 1 ביוני 2017
↑   רויטרס, טליבאן: מייסד ארגון הטרור האפגאני רשת חקאני מת ממחלה, באתר הארץ, 4 בספטמבר 2018
↑  סוכנויות הידיעות, אחרי חיסול המנהיג: קרב ירושה בטליבאן, באתר ynet, 22 במאי 2016
סוכנויות הידיעות, הטליבאן אישר את חיסול המנהיג ומינה יורש, באתר ynet, 25 במאי 2016 (אכונדזדה הועדף על חקאני, בין היתר משום מוצאו ממחוז קנדהאר שבדרום - "אזור הבית" של טליבאן)
↑  אי-פי, דיווח באפגניסטאן: חוסל בכיר ברשת הטרור חקאני, באתר הארץ, 26 באוגוסט 2012
↑  שוחרר לבקשת ארה"ב: זה "נשיא הטליבאן", באתר ynet, 16 באוגוסט 2021
| --- | --- |
בקרת זהויות :  SUDOC: 178328219  VIAF: 2152199256614282919   WorldCat (עם VIAF): 2152199256614282919
KPMG סומך חייקין

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 תקופת הפעילות:  1922–הווה (כ־103 שנים)
 מיקום המטה:  תל אביב-יפו 
 קואורדינטות:  32°04′15″N 34°47′12″E﻿ / ﻿32.07070510822°N 34.786550772174°E﻿ / 32.07070510822; 34.786550772174 
 משרד ראשי:  רחוב הארבעה 17, תל אביב
 ענפי תעשייה:  ראיית חשבון וייעוץ
 אנשי מפתח:  גד סומך וערן שלו
 עובדים:  1,600 
  
 kpmg.co.il
 he
 
"KPMG סומך חייקין" היא פירמה ישראלית לראיית חשבון, המעניקה בין היתר שירותי מיסוי, ייעוץ אסטרטגי, ביקורת ועוד. חברה ברשת העולמית KPMG - אחת מארבע הפירמות המובילות בעולם ("ביג פור") לשירותים פיננסים וייעוץ עסקי, יחד עם Deloitte, PwC ו-EY.
היסטוריה

"סומך חייקין" הוקמה בשנת 1922, כיום היא מונה כ-100 שותפים ו-1,600 עובדים. אלה כוללים רואי חשבון, כלכלנים, עורכי דין, אנליסטים, כותבי קוד, מנתחי דאטה, מומחי אבטחת מידע, יועצים אסטרטגיים ועוד.
לפירמה חמישה סניפים. המשרד הראשי ממוקם ברחוב הארבעה בתל אביב, ומשרדים נוספים נמצאים בחיפה, באר שבע, בני ברק וירושלים. הפירמה מתמחה בהענקת שירותים במעטפת כוללת, החל משירותי ביקורת, מיסוי ישראלי, מיסוי בינלאומי ומחירי העברה, ושירותי ייעוץ בעולמות הכלכליים והאסטרטגיים, מיזוגים ורכישות, ייעוץ בתחום מערכות המידע – סייבר, BI ואנליטיקס - ייעוץ ניהול סיכונים, ביקורת פנים, אחריות תאגידית ועוד.
בין לקוחותיה של "KPMG סומך חייקין" נכללים עשרות גופים ציבוריים ופרטיים, הפועלים בתחומי פעילות מגוונים. ביניהם חברות הזנק, חברות מידל מרקט, מלכ"רים ועמותות.
הפירמה מנהלת מספר פורומים מקצועיים. חברי הפורום מקבלים עדכונים מקצועיים שוטפים, מחקרים וניתוחים, הזמנות לאירועים וכנסים ועוד. בין הפורומים בישראל: פורום CFO לסמנכ"לי כספים וחשבים בכירים, פורום הדירקטורים והדירקטוריות – Board Leadership, פורום מנהלי אחריות תאגידית, פורום מנכ"לי עסקים קטנים ובינוניים ופורום פודטק – מזון וחקלאות.
יו"ר הפירמה הוא גד סומך והשותף המנהל הנוכחי הוא ערן שלו.
ראו גם

ביג פור
KPMG
שרון זליקובסקי

| --- | --- |

 לידה:  23 בנובמבר 1970 (בת 54) אילת, ישראל 
 מדינה:  ישראל 
 מקום לימודים:  בית צבי 
 פרופיל ב-IMDb
 
שרון זליקובסקי (נולדה ב-23 בנובמבר 1970) היא שחקנית תיאטרון, טלוויזיה וקולנוע ישראלית, יוצרת ומבצעת מוזיקה, מאמנת להתפתחות אישית ומעבירה הרצאות וסדנאות בנושא.
ביוגרפיה

זליקובסקי נולדה באילת לאביגדור, פרופסור לרפואת כלי דם, ולנילי, אחות בבית חולים. בילדותה עברה להתגורר ברמת השרון שם גדלה. בילדותה רקדה בלהקת התנועתרון, ובשירותה הצבאי הייתה מדריכת חי"ר.
בוגרת בית הספר לאמנויות הבמה בית צבי (1996), וסדנת "משחק מול מצלמה" של רות דייכס (1996). בוגרת לימודי אימון בבית הספר להקשבה וטרנספורמציה "Emotion" של נטלי בן דוד (2012).
זליקובסקי התפרסמה לראשונה ב-1998 בסדרה "טירונות" בבימויו של אורי ברבש, שם כיכבה לצדו של אקי אבני.
היא הופיעה בתפקידים ראשיים בסדרות הטלוויזיה: "טיפול נמרץ" (2002), "כתב פלילי" (2005),
הופיעה גם בסדרות "תמונות יפואיות" (1996), "כן או לא (הנאשם)" (1999), "המשאית" (2002), "רמזור" (2008), "החיים זה לא הכל" (2009), "Undo" סדרה אינטרנטית (2010), "אליפים" (2011), "בית האשליות" (2013), "ג'וני ואבירי הגליל" (2015), "הנוכלות" (2019) ועוד.
שיחקה בסרטים "הבולשת חוקרת" (2000), "להביט בך" (2000), "כלא" (2003), "שנת אפס" (2004), ובסרט "סרק סרק" (2012) של הבמאי חיים בוזגלו.
כמו כן הינחתה זליקובסקי את תוכניות הטלוויזיה "ספורטיוי" בערוץ 2, את התוכנית "הכל כתוב" לצידו של הגרפולוג אילון בן יוסף בערוץ 2, את התוכנית "זמן מיסטיקה" (2011-3) בערוץ 10 ואת התוכנית "חכמים בלילה" בערוץ 20 (ערוץ מורשת).
שיחקה במספר הצגות  תיאטרון, בהן "חברות הכי טובות" ו"ליזיסטרטה" בתיאטרון הקאמרי, "הם יגיעו מחר" ב"תיאטרון הקיבוץ", "שבועת האדרה" בתיאטרון לילדים ונוער של אורנה פורת, "כובע מלא גשם" בתיאטרון הספרייה,״מטודלה״ תיאטרון הסימטה ועוד.
זליקובסקי הופיעה בפרסומות רבות ואף קריינה מספר לא מבוטל של פרסומות.
בנוסף לתפקידיה על הבמה היא שידרה בגלי צה"ל את התוכנית "לא רוצים לישון בשמירה" לצידו של יניב מורוזובסקי ברדיו מהות החיים את התוכניות ״השראה.עכשיו״ ו״למצוא את היש״ לצידו של יחזקאל משה. ברדיו קול רמה״ש (103.6fm) היא משדרת זו השנה השביעית את התכנית ״קפה עם שרון״ בה היא מארחת מרואיינים מעוררי השראה.
במקביל לקריירת המשחק, שרון עוסקת בהוראת דרמה, ומלמדת במשך שנים תיאטרון בבתי ספר.
בין השנים 2010-2016 עבדה כיועצת תקשורת בתחום הבריאות ובדוברות.
בעשור האחרון שרון מתמקדת באימון אישי להתפתחות והעצמה ומעבירה הרצאות וסדנאות בנושא.
בשנת 2017 הוציאה את האלבום "הקול שלי", בו חידשה בין השאר את "מגדל הפזמון" של לאונרד כהן.
חיים אישיים

שרון, היא אם לבת ומתגוררת ברמת השרון, מאמנת לשינוי דפוסי חשיבה בשיטת סאטיה ומייסדת את ״plan Be״ שיטה ללימוד כישורי חיים דרך תיאטרון.
פילמוגרפיה

״להפוך את העולם״ בבימוי אורי רביד ויניב טל בתפקיד גרטל (2021)
הנה אנחנו סרט בבימוי ניר ברגמן בתפקיד שרונה (2020)
״הנוכלות״ (2019) -סדרת טלוויזיה.
"ג'וני ואבירי הגליל" (2015) - סדרת טלוויזיה.
"בית האשליות" (2013) - סדרת טלוויזיה.
"אליפים" (2013) - סדרת טלוויזיה.
"סרק סרק" (2012) - סרטו של חיים בוזגלו.
"Undo" - סדרה אינטרנטית (2010).
"כלא" (2010) - סרט קצר.
"החיים זה לא הכל" (2009) - סדרת טלוויזיה.
"רמזור" (2008) - סדרת טלוויזיה קומית.
"כתב פלילי" (2005) - סדרת טלוויזיה.
"שנת אפס" (2004) - סרט קולנוע ישראלי בבימויו של יוסף פיצ'חדזה.
"המשאית" (2002) - סדרת טלוויזיה.
"טיפול נמרץ" (2002) - סדרת טלוויזיה.
"הבולשת חוקרת" (2000) - מותחן בבימויו של מרק רוזנבאום.
"להביט בך" (2000) - סרט.
"כן או לא (הנאשם)" (1999) - סדרת טלוויזיה.
"טירונות" (1998) - סדרת טלוויזיה בבימויו של אורי ברבש.
"תמונות יפואיות" (1996) - סדרת טלוויזיה.
המטבח הגאורגי

קולאז' תמונות של מאכלים גאורגים מסורתיים
המטבח הגאורגי (או המטבח הגרוזיני, בגאורגית: ქართული სამზარეულო) הוא סגנון הבישול המסורתי של תושבי גאורגיה.
המטבח הגאורגי נפוץ מאוד בקרב יהודי גאורגיה שעלו לישראל, כשההבדל העיקרי הוא בהקפדה על כשרות המאכלים, וקיום של סעודות חלביות ובשריות בנפרד.
רקע

גאורגיה היא מדינה בעלת מסורת ותרבות בת אלפי שנים, התגבש סגנון מסורתי ייחודי של מאכלים ומשקאות המבוססים על חומרי גלם טבעיים, ועל טכניקות בישול מקוריות וייחודיות.
המטבח הגאורגי עשיר מאוד בגבינות, בשר, שומן, ירקות, תבלינים, בצקים ומאפים שונים. באופן יחסי הוא דל בדגים.
המטבח הגאורגי עושה שימוש רב באגוזים (בעיקר אגוזי מלך), המשולבים במרבית המתכונים, חצילים (לרבות אג'פסנדאלי), שזיפים, שעועית ורימונים, בנוסף לשימוש הנרחב מאוד בתבלינים ועשבי תיבול כגון כוסברה, טרגון, בזיליקום, שמיר, פטרוזיליה, וזעפרן.
שולחן הסעודה הגאורגי עשיר במנות, בצבעים וריחות. שני המרכיבים החשובים ביותר בשולחן הגאורגי הם הלחם המסורתי והיין הגאורגי.
מאכלים מסורתיים

| 0 | 1 | 2 | 3 |
| --- | --- | --- | --- |
המטבח הגאורגי גאורגיה גאורגיה
| סוג | שם המאכל | תמונה | תיאור |
| לחם מסורתי | ‏שותי |  | לחם גאורגי מחיטה העשוי בצורת סירה |
| לחם מסורתי | לוואשי |  | לחם חיטה עגול - באופן מסורתי נאפה בתורנה (אנ') - תנור אבן ייחודי |
| מאפים | צ'אדי |  | מאפה מקמח תירס |
| מאפים | בולקי |  | לחמנית צימוקים מתוקה |
| מאפים | חצ'פורי |  | לחם גאורגי ממולא בתערובת גבינות, ביצה ושמן (לחצ'פורי יש מספר עיצובי הגשה, בתמונה: אצ'רולי חצ'פורי) |
| מאפים | לוביואני |  | מאפה במילוי שעועית אדומה |
| מטוגנים | צ'יבורקי |  | כיסוני בשר או גבינה מטוגנים בשמן |
| מעושן | קופאטי |  | נקניקייה העשויה מבשר בקר, כבש או חזיר. |
| תבשילים | חינקלי |  | כיסוני בשר או גבינה מבושלים במים |
| תבשילי קדרה | חרצ'ו |  | מרק בשר בקר עם תבלינים |
| תבשילי קדרה | צ'אכאפולי |  | תבשיל בשר כבש עם שזיפי טקמאלי, יין לבן, ועלי טרגון |
| תבשילי קדרה | צ'אנאחי |  | תבשיל מבשר עגבניות, חצילים ושום, שאותם מבשלים יחד למשך כ-4 שעות וחצי. |
| תבשילי קדרה | חאשי |  | מרק מרגלי פרה המתבשל במשך לילה שלם על אש נמוכה |
| תבשילי קדרה | חשלאמה |  | תבשיל כבש ובירה המבושל בבישול איטי |
| תבשילי קדרה | מז'אווה לוביו |  | תבשיל שעועית אדומה, בצל ועגבניות (באופן מסורתי מבושל בכד חרס ומוגש לשולחן באותו הכד) |
| ממולאים |  |  | פלפלים אדומים ממולאים בבשר טחון ואורז |
| ממולאים | בדריג'אני |  | רצועות חציל ממולאות בממרח אגוזים ורימונים |
| רטבים וממרחים | מטבל טקמאלי |  | רוטב שזיפים חמוץ-חריף |
| רטבים וממרחים | אג'יקה |  | ממרח פיקנטי-חריף המבוסס על פלפל אדום, שום, ועשבי תיבול (בעיקר כוסברה ושמיר) |
|  | סציבי |  | בשר עוף ברוטב מרק אגוזים וכוסברה קר |
| גבינות | סולוגוני |  | גבינה עשויה מחלב בקר, כבשים או עיזים (או תערובת שלהן) במרקם דמוי מוצרלה, ובמליחות עדינה |
| קינוחים | צ'ורצ'חלה |  | ממתק העשוי מאגוזי מלך, שקדים וצימוקים שנדחסים על חוט ונטבלים מספר פעמים ביין או דבש ענבים מתוקים, ונתלים לייבוש |
| קינוחים | גוזינאקי |  | תערובת אגוזים ושקדים מקורמלים בסוכר ודבש |
משקאות > משקאות מוגזים

הגאורגים נוהגים לשתות מי סודה המבוססים על מים מינרלים טבעיים הנובעים מהמעיינות הפזורים לאורכה ולרוחבה של גאורגיה. מבין משקאות הסודה הידועים והנפוצים ביותר בגאורגיה (ולמעשה גם בעולם), ניתן לציין את מי בורג'ומי - מים מינרליים הנובעים מערוץ בורג'ומי שבמרכז גאורגיה.
הגאורגים נוהגים להוסיף עשבי תיבול כגון טרחון (טרגון, סוג של לענה) במי הסודה כדי לקבל משקאות צבעונים בעלי טעם עז.
משקאות > יין גאורגי

גאורגיה ידועה כארץ ייצור יין. כמעט כל משפחה גאורגית כפרית (נהוג גם בערים) מחזיקה בביתה מרתף יין, ומזקקה ביתית. היין הגאורגי נחשב לאחד העתיקים בעולם. נהוג לסווג אותם לפי אזורים בגאורגיה מזרח גאורגיה ומערב גאורגיה.
בגאורגיה יש כרמים רבים המניבים יותר מ-500 זנים של ענבים, יותר מאשר בכל מדינה אחרת.
היין הגאורגי מיוצר בשיטה עתיקה מאוד בכדי חרס. הכדים קבורים מתחת לאדמה ובהם מתרחש תהליך התסיסה של הענבים. הקבורה של הכדים מתחת לאדמה מסייעת בשמירה על טמפרטורה קבועה לתסיסה ולהתיישנות היין. בנוסף היין סופג טעמים וארומות ייחודיות מהכד במהלך התהליך.
שתיית היין נעשית בקרן איל דמוית שופר המכונה קאנצי (גאו').
משקה אלכוהולי נוסף הוא הצ'אצ'ה שהוא משקה דמוי וודקה וחריף בהרבה.
| 0 | 1 | 2 | 3 | 4 | 5 |
| --- | --- | --- | --- | --- | --- |
המטבח הגאורגי גאורגיה גאורגיה
| סוג | שם המשקה | תמונות | תמונות | תמונות | תיאור |
| משקאות | מי בורג'ומי |  |  |  | מי סודה |
| משקאות | יין גאורגי |  |  |  | יין גאורגי, כדי חרס לאחסון היין, וקאנצי לשתיית היין |
המשתה הגאורגי

קיימת מסורת שלמה הקשורה באופן שתיית היין סביב השולחן. במרכזה של סעודה שנערכת לרגל אירועים מיוחדים, מועדים, ימי שמחה או אבל ובעת אירוח. הסעודה הגאורגית היא מעין משתה וסוג של בילוי באופן מסורתי כאשר השולחן הגאורגי מלא במאכלים גאורגיים והסועדים מבלים שעות רבות באכילה שתייה ונאומים ארוכים וגם שירה.
בארוחה חגיגית, נבחר התמאדה (גאו') - ראש השולחן האחראי על סדר הברכות. דמות כריזמטית בעלת לשון עשירה ושנונה הנושא נאומים עשויים היטב וסוחף אחריו את יתר הסועדים. נאומים אלו עמוסים בהומור שנון ובפיוט עמוק ומטרתם לברך את בני הבית, את האורחים, את המדינה, את השלום, את הידידות. בתפקיד זה גלום כבוד רב והוא מהווה אומנות בפני עצמה. הדברים הנישאים בין הרמת כוס אחת לאחרת דומים למשלים ומעוררים מחשבה. לצידו ניצב המַאספִינדזֶלִי (მასპინძელი) שתפקידו למלא את כוסות הסועדים מיד עם התרוקנותם.
המטבח היהודי הגיאורגי

קַבַּלוּלי (בגאורגית יהודית: კაბალული) הוא לחם כלולות מסורתי של יהודי גאורגיה, שהיה נהוג לרקוד כשהוא מונף כלפי מעלה בריקוד קבלת הפנים, שנקרא אף הוא קבלולי, לאחר החופה. המנהג היה נפוץ בכארתלי שבמזרח גאורגיה. מקור המילה קבלולי הוא מהמילה "קבלה" בעברית.
על פי המנהג הייתה אם החתן, אחותו או גיסה, רוקדת מול בני הזוג כשהיא מניפה את לחם הכלולות כשנרות דולקים מונחים עליה מסביב. בעקבותיה יוצאת בריקוד נציגה ממשפחת הכלה ובידיה לחם אחר שנאפה בבית הכלה. לריקוד מצטרפים הכלה והחתן ובני משפחה נוספים. החוגגים מניחים על הלחם שטרות כסף כמתנה לרוקדת.
לחם הכלולות הוא בעצם עוגת שמרים העשויה ביצים וחלב ומקושטת בסוכר. הלחם או הבצק התופח מסמלים את הכלה והנר מסמל את החתן.
המטבח היהודי הגיאורגי > חצ'פורי

חָצַ'פּוּרי (בגאורגית: ხაჭაპური) הוא מאפה גאורגי מסורתי. מדובר בלחם ממולא בתערובות גבינות (מכמה סוגים, לרוב סולוגוני), ביצים, חמאה או שמן ולעיתים עוד תוספות. את החצ׳פורי מגישים חם מהתנור, אחרת הוא מאבד את טעמה של תערובת הגבינות הייחודית לו והופך מר.
עם עליית יהודי גאורגיה לישראל נוספו וריאציות מבצקים מוכנים ומסוגי הגבינה הנמכרות בישראל.
המטבח היהודי הגיאורגי > חנגי

במטבח יהדות גאורגיה - חנגי עשוי חלקי פנים של עוף ואגוזי מלך.
המטבח היהודי הגיאורגי > המטבח הגיאורגי לחג הפסח

פֵּלָאמוּשִׁי – קינוח ענבים ואגוזים בתוספת בישול עם מיץ ענבים ולימון ודבש, בגיאורגיה גדלים ענבים משובחים, בעונת הבציר מכינים את הקינוח עתיר הוויטמינים והאנרגיה הזה, שאהוב במיוחד על הילדים, גם בארץ נמשך המנהג היהודי להכין מאכל זה לפסח.
סָצִיבִי – עוף ברוטב אגוזים.
חמלי סונלי – אחד ממנהגי הפסח הוא שילוב של אגוזים במאכלים – אך במטבח הגיאורגי הם מככבים במשך כל השנה. לרוב הם משמשים תחליף לבשר, שלא היה בשפע בכפרים. התיבול מגיע מהרבה כוסברה יבשה ותערובת תבלינים שנקראת חמלי סונלי, המכילה שמיר, נענע, פטרוזיליה, זרעי כוסברה טחונים, עלי דפנה ותבלינים נוספים.
ראו גם

מי בורג'ומי
יין גאורגי
לקריאה נוספת

סעודה גרוזינית, סרט תעודה על יהודי גאורגיה בישראל, מבט שני, ערוץ 1, 28 בינואר 1986
אייל בובילול, מתכוני פסח עם אגוזים: סודות מהמטבח הגיאורגי, באתר Xnet‏, 16 ביוני 2005
הערות שוליים

1 2 3 4  התרבות והמטבח הגאורגי
↑  יוסי גינוסר, בצקים מטריפים ואלכוהול בגיאורגיה
↑  Quartz - World Wide Wow, 5 סיבות לטיול בגאורגיה
↑  5 דברים שלא ידעתם על גאורגיה(הקישור אינו פעיל, 21.11.2021)
↑  אייל בובילול, מתכוני פסח עם אגוזים: סודות מהמטבח הגיאורגי, באתר Xnet‏, 16 ביוני 2005
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
| --- | --- |
בקרת זהויות :  NLI: 987007539469905171  LCCN: sh90005432  LNB: 000179419  NKC: ph1155199  SUDOC: 115899227 
תמאדה שותה מקאנצי. איור של אוסקר שמרלינג. הכיתוב: עכשיו תורכם לברך
אחת מגרסאות החצ'פורי
קערת תבליני חמלי סונלי לחג פסח
ST אנג'ינירינג

|  נתונים כלליים |
| --- | --- |
 בורסה:  OTC Markets Group (SGGKF) 
 תקופת הפעילות:  1967–הווה (כ־58 שנים) 
 חברת אם:  טמסק אחזקות 
 חברות בנות:  ST קינטיקס  ST Aerospace 
 מיקום המטה:  סינגפור 
 ענפי תעשייה:  תעשייה ביטחונית, יצרן תעופה וחלל, תעשיית האלקטרוניקה 
 הכנסות:  1,540,000,000 דולר אמריקאי (נכון ל־2018) 
  
 www.stengg.com
 
ST אנג'ינירינג (ST הם ראשי תיבות של Singapore Technologies) היא חברה הנדסית למתן פתרונות ושירותים הנדסיים ואלקטרונים לתחומי החלל, מערכות קרקעיות ומערכות ימיות. בסיסה בסינגפור, הקבוצה דיווחה על הכנסות של מעל 6 מיליארד דולר בשנת 2015. היא מדורגת בין החברות הגדולות ביותר הרשומות בבורסת Singapore Exchange, ומהווה אחת מחברות ההגנה האסייתיות הגדולות ביותר.
החברה מהווה חלק ממדדים בורסאיים מובילים כולל FTSE Straits Times, MSCI Singapore ו SGX Sustainability Leaders. ל-ST אנג'ינירינג כ-23,000 עובדים ברחבי העולם, מעל 100 חברות בנות וחברות קשורות עסקית (כגון התעשייה האווירית לישראל), ב-46 ערים על פני 24 מדינות.
הערות שוליים

↑  "ST Engineering Ltd". Singapore Technologies Engineering Ltd. אורכב מ-המקור ב-2016-11-04. נבדק ב-2016-11-10.
ערך זה הוא קצרמרבנושא חברות ובנושא סינגפור. אתם מוזמנים לתרום לוויקיפדיה ו.
רוברט באד דווייר

רוברט באד דווייר (באנגלית: Robert Budd Dwyer;‏ 21 בנובמבר 1939 – 22 בינואר 1987) היה פוליטיקאי אמריקני במדינת פנסילבניה. שימש בין השנים 1971–1981 כחבר רפובליקני בסנאט של מדינת פנסילבניה בה ייצג את מחוז מספר 50. משנת 1981 שימש כגזבר מדינת פנסילבניה. בתפקיד זה שירת עד להתאבדותו בינואר 1987 בעקבות הרשעתו בקבלת שוחד שנה קודם לכן. דווייר כינס מסיבת עיתונאים שבסופה ירה בעצמו למוות למול העיתונאים שנכחו במקום בעזרת אקדח. התאבדותו של דווייר שודרה בטלוויזיה בהמשך אותו היום ברחבי פנסילבניה וכן בתחנות טלוויזיה רבות ברחבי העולם.